title: A Bizottság 411/2014/EU végrehajtási rendelete ( 2014. április 23. ) az Ukrajnából származó friss és fagyasztott marha- és borjúhúsra vonatkozó uniós behozatali vámkontingens megnyitásáról és kezeléséről

text:
               24.4.2014

               HU

               Az Európai Unió Hivatalos Lapja

               L 121/27

         A BIZOTTSÁG 411/2014/EU VÉGREHAJTÁSI RENDELETE
   (2014. április 23.)
   az Ukrajnából származó friss és fagyasztott marha- és borjúhúsra vonatkozó uniós behozatali vámkontingens megnyitásáról és kezeléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a), c) és d) pontjára,
   mivel:

               (1)

               A 374/2014/EU európai parlamenti és tanácsi rendelet (2) kedvezményes vámok alkalmazását írja elő egyes Ukrajnából származó áruk 2014. évi behozatalára vonatkozóan. Az említett rendelet 3. cikke értelmében a rendelet III. mellékletében felsorolt mezőgazdasági termékek az ugyanabban a mellékletben meghatározott kontingensek keretein belül importálhatók az Unióba. A 374/2014/EU rendelet III. mellékletében említett kontingenseket a Bizottságnak az 1308/2013/EU rendelet 184. cikke (2) bekezdésének b) pontjában foglaltak szerint kell kezelnie.

               (2)

               Noha az érintett kontingenst szokásos esetben behozatali engedélyek alkalmazása útján kellene kezelni, indokolt úgy rendelkezni, hogy az 1301/2006/EK bizottsági rendelet (3) 6. cikke (3) bekezdésének megfelelően első lépésben behozatali jogok odaítélésére, majd második lépésben behozatali engedélyek kibocsátására kerüljön sor. Ez lehetőséget ad a behozatali jogokat szerző gazdasági szereplőknek arra, hogy a kontingensidőszak során kereskedelmi tevékenységük alakulásától függően szabadon eldönthessék, mikor nyújtanak be kérelmet a behozatali engedély iránt.

               (3)

               Indokolt a 376/2008/EK bizottsági rendeletet (4) és a 382/2008/EK bizottsági rendeletet (5) alkalmazni az e rendelet alapján kibocsátott behozatali engedélyekre, kivéve azokat az eseteket, amikor helyénvaló eltéréseket biztosítani.

               (4)

               Ezenkívül az e rendeletben megállapított további feltételek sérelme nélkül az 1301/2006/EK rendeletnek a behozatali jogokkal, a kérelmezők jogállásával és a behozatali engedélyek kibocsátásával kapcsolatos rendelkezéseit az e rendelet alapján kibocsátott behozatali engedélyek esetében is alkalmazni kell.

               (5)

               A vámkontingensek megfelelő kezelése érdekében indokolt biztosíték letétbe helyezését megkövetelni a behozatali jogok iránti kérelem benyújtásakor.

               (6)

               Annak biztosítására, hogy a gazdasági szereplők kötelesek legyenek a számukra odaítélt behozatali jogok szerinti teljes mennyiségre behozatali engedélyt kérni, elő kell írni, hogy a szóban forgó kötelesség a 282/2012/EU bizottsági végrehajtási rendelet (6) értelmében vett elsődleges követelménynek minősül.

               (7)

               Tekintve, hogy a 374/2014/EU rendelet III. mellékletében említett kontingensek csupán 2014. október 31-ig állnak rendelkezésre, e rendeletnek a lehető leghamarabb hatályba kell lépnie.

               (8)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A vámkontingens megnyitása és kezelése
   (1)   Ez a rendelet az I. mellékletben feltüntetett termékek behozatalára vonatkozó vámkontingenst nyit meg, és szabályozza e kontingens kezelését.
   (2)   Az (1) bekezdésben említett kontingens keretében behozható termékek mennyiségét, az alkalmazandó vámot, valamint a vonatkozó tételszámot az I. melléklet tartalmazza.
   (3)   Az (1) bekezdésben említett behozatali vámkontingenst első lépésben behozatali jogok odaítélésével, második lépésben behozatali engedélyek kiadásával kell kezelni.
   (4)   Amennyiben e rendelet másképp nem rendelkezik, az 1301/2006/EK, a 376/2008/EK és a 382/2008/EK rendeletet kell alkalmazni.
   2. cikk
   A behozatali vámkontingens tárgyidőszaka
   Az 1. cikk (1) bekezdésében említett behozatali vámkontingens 2014. október 31-ig áll rendelkezésre.
   3. cikk
   Behozatali jogok iránti kérelmek
   (1)   A behozatali jogok iránti kérelmeket legkésőbb az e rendelet hatálybalépésétől számított 15. naptári napon, brüsszeli idő szerint 13 óráig kell benyújtani.
   (2)   Behozatali jog iránti kérelem benyújtásakor 100 kilogrammonként 6 EUR összegű biztosítékot kell letétbe helyezni.
   (3)   A behozatali jog iránti kérelmek benyújtói kötelesek igazolni, hogy a 0201 vagy a 0202 KN-kód alá tartozó marhahúsból a behozatali vámkontingens tárgyidőszakát közvetlenül megelőző 12 hónapos időszakban egy bizonyos mennyiséget (a továbbiakban: referenciamennyiség) maguk vagy az ő nevükben mások az irányadó vámjogi előírásoknak megfelelően behoztak. Ha egy vállalat olyan vállalatok egyesülésével jött létre, amelyek külön-külön rendelkeznek behozott referenciamennyiséggel, akkor ez a vállalat ezeket a referenciamennyiségeket felhasználhatja kérelmének alátámasztására.
   (4)   A behozatali jog iránt a behozatali vámkontingens tárgyidőszakában benyújtott kérelmekben megjelölt teljes mennyiség nem haladhatja meg a kérelmező referenciamennyiségeit. Az e szabálynak meg nem felelő engedélykérelmeket az illetékes hatóságok elutasítják.
   (5)   A tagállamok legkésőbb az (1) bekezdésben említett, a kérelmek benyújtására vonatkozó időszak végétől számított 7. munkanapon értesítik a Bizottságot a kérelmezett összmennyiségekről, amelyeket a termékek kilogrammban kifejezett tömegében adnak meg.
   (6)   A behozatali jogokat az (5) bekezdésben előírt értesítési időszak végétől számítva a 7. munkanaptól kezdődően és legkésőbb a 12. munkanapig kell odaítélni.
   (7)   Ha az 1301/2006/EK rendelet 7. cikkének (2) bekezdésében előírt elosztási együttható alkalmazása következtében a kérelmezettnél kisebb mennyiség tekintetében van mód behozatali jog odaítélésére, akkor a (2) bekezdés értelmében letétbe helyezett biztosíték arányos részét haladéktalanul fel kell szabadítani.
   (8)   A behozatali jogok odaítélésük napjától 2014. október 31-ig érvényesek. A behozatali jogok nem átruházhatók.
   4. cikk
   A behozatali engedélyek kibocsátása
   (1)   Az 1. cikk (1) bekezdésében említett behozatali vámkontingens keretében odaítélt mennyiségek csak behozatali engedély bemutatásával bocsáthatók szabad forgalomba.
   (2)   A behozatali engedély iránti kérelmeknek az odaítélt behozatali jogoknak megfelelő teljes mennyiséget le kell fedniük. Ez a kötelezettség a 282/2012/EU rendelet 19. cikkének (2) bekezdése értelmében elsődleges követelménynek tekintendő.
   (3)   Az engedély iránti kérelmek kizárólag abban a tagállamban nyújthatók be, amelyben a kérelmező az 1. cikk (1) bekezdésében előírt behozatali vámkontingens terhére behozatali jogot kért és kapott.
   Minden egyes alkalommal, amikor behozatali engedély kibocsátására kerül sor, az odaítélt behozatali jogokat megfelelő mértékben csökkenteni kell, és 3. cikk (2) bekezdésének megfelelően letétbe helyezett biztosíték arányos részét haladéktalanul fel kell szabadítani.
   (4)   A behozatali engedélyeket a behozatali jog jogosultjának kérelmére és nevére kell kiállítani.
   (5)   Az egyes engedélykérelmek csak egy tételszámot jelölhetnek meg. Ugyanakkor több, különböző KN-kódok alá tartozó termékre is vonatkozhatnak. Ebben az esetben valamennyi KN-kódot és a hozzájuk tartozó árumegnevezéseket fel kell tüntetni az engedély iránti kérelem és az engedély 15., illetve 16. rovatában.
   (6)   Az engedély iránti kérelmeknek és a behozatali engedélyeknek tartalmazniuk kell:

               a)

               a 8. rovatban a származási országot feltüntető „Ukrajna” nevet és az „igen” szó melletti négyzetben egy X-et;

               b)

               a 20. rovatban a II. mellékletben szereplő bejegyzések valamelyikét.

         (7)   Minden egyes engedélyben fel kell tüntetni az egyes KN-kódokhoz tartozó mennyiséget.
   (8)   A 382/2008/EK rendelet 5. cikke (3) bekezdésének b) pontjától eltérve a behozatali engedélyek a 376/2008/EK rendelet 22. cikkének (2) bekezdése értelmében kibocsátásuk tényleges napjától számítva 30 napig érvényesek. A behozatali engedélyek érvényessége azonban legkésőbb 2014. október 31-én lejár.
   5. cikk
   A Bizottságnak küldendő értesítések
   (1)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok értesítik a Bizottságot:

               a)

               legkésőbb 2014. november 14-ig azokról a termékmennyiségekről – beleértve a nulla értékeket is –, amelyekre a kontingensidőszakban behozatali engedélyeket bocsátottak ki;

               b)

               legkésőbb 2015. február 28-ig a fel nem használt vagy részben felhasznált behozatali engedélyekben foglalt termékmennyiségekről – beleértve a nulla értékeket is –, amelyek megfelelnek a behozatali engedélyek hátoldalán feltüntetett mennyiségek és azon mennyiségek közötti különbözetnek, amelyekre nézve az engedélyeket kiállították.

         (2)   A tagállamok legkésőbb 2015. február 28-ig értesítik a Bizottságot a behozatali vámkontingens e rendeletben meghatározott tárgyidőszakában ténylegesen szabad forgalomba bocsátott termékmennyiségekről.
   (3)   Az (1) és a (2) bekezdésben említett értesítésekben a mennyiségeket a termék kilogrammban kifejezett tömegében kell megadni.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 23-án.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 671. o.

      (2)  Az Európai Parlament és a Tanács 2014. április 16-i 374/2014/EU rendelete az Ukrajnából származó árukra vonatkozó vámok csökkentéséről vagy eltörléséről (HL L 118., 2014.4.22.,1. o.).

      (3)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.)

      (4)  A Bizottság 2008. április 23-i 376/2008/EK rendelete a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról (HL L 114., 2008.4.26., 3. o.).

      (5)  A Bizottság 2008. április 21-i 382/2008/EK rendelete a marha- és borjúhúságazatbeli behozatali és kiviteli engedélyekre vonatkozó alkalmazási szabályokról (HL L 115., 2008.4.29., 10. o.).

      (6)  A Bizottság 2012. március 28-i 282/2012/EU végrehajtási rendelete a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról (HL L 92., 2012.3.30., 4. o.).

      I. MELLÉKLET
      A Kombinált Nómenklatúra értelmezésére vonatkozó szabályoktól függetlenül az Árumegnevezés oszlop tartalma csupán tájékoztató jellegű, mivel e melléklettel összefüggésben a kedvezményes feltételek alkalmazhatóságát a KN-kód alkalmazási tartománya határozza meg.

                  Tételszám

                  KN-kódok

                  Árumegnevezés

                  Mennyiség tonnában (nettó tömeg)

                  Alkalmazandó vám
                  (EUR/tonna)

                  09.4270

                  0201 10 00
                  0201 20 20
                  0201 20 30
                  0201 20 50
                  0201 20 90
                  0201 30 00
                  0202 10 00
                  0202 20 10
                  0202 20 30
                  0202 20 50
                  0202 20 90
                  0202 30 10
                  0202 30 50
                  0202 30 90

                  Szarvasmarhafélék húsa, frissen, hűtve vagy fagyasztva

                  12 000

                  0

      II. MELLÉKLET

         A 4. cikk (6) bekezdésének b) pontjában említett bejegyzések

                  —

                  bolgárul: Регламент за изпълнение (ЕC) № 411/2014

                  —

                  spanyolul: Reglamento de Ejecución (UE) no 411/2014

                  —

                  csehül: Prováděcí nařízení (EU) č. 411/2014

                  —

                  dánul: Gennemførelsesforordning (EU) nr. 411/2014

                  —

                  németül: Durchführungsverordnung (EU) Nr. 411/2014

                  —

                  észtül: Rakendusmäärus (EL) nr 411/2014

                  —

                  görögül: Εκτελεστικός κανονισμός (ΕΕ) αριθ. 411/2014

                  —

                  angolul: Implementing Regulation (EU) No 411/2014

                  —

                  franciául: Règlement d'exécution (UE) no 411/2014

                  —

                  horvátul: Provedbena uredba (EU) br. 411/2014

                  —

                  olaszul: Regolamento di esecuzione (UE) n. 411/2014

                  —

                  lettül: Īstenošanas regula (ES) Nr. 411/2014

                  —

                  litvánul: Įgyvendinimo reglamentas (ES) Nr. 411/2014

                  —

                  magyarul: 411/2014/EU végrehajtási rendelet

                  —

                  máltaiul: Regolament ta' Implimentazzjoni (UE) Nru 411/2014

                  —

                  hollandul: Uitvoeringsverordening (EU) nr. 411/2014

                  —

                  lengyelül: Rozporządzenie wykonawcze (UE) nr 411/2014

                  —

                  portugálul: Regulamento de Execução (UE) n.o 411/2014

                  —

                  románul: Regulamentul de punere în aplicare (UE) nr. 411/2014

                  —

                  szlovákul: Vykonávacie nariadenie (EÚ) č. 411/2014

                  —

                  szlovénul: Izvedbena uredba (EU) št. 411/2014

                  —

                  finnül: Täytäntöönpanoasetus (EU) N:o 411/2014

                  —

                  svédül: Genomförandeförordning (EU) nr 411/2014.


title: A Bizottság 1038/2012/EU végrehajtási rendelete ( 2012. november 7. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               8.11.2012

               HU

               Az Európai Unió Hivatalos Lapja

               L 308/19

         A BIZOTTSÁG 1038/2012/EU VÉGREHAJTÁSI RENDELETE
   (2012. november 7.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 7-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  29,8

                  MA

                  36,7

                  MK

                  30,8

                  TR

                  65,0

                  ZZ

                  40,6

                  0707 00 05

                  AL

                  31,8

                  TR

                  99,4

                  ZZ

                  65,6

                  0709 93 10

                  TR

                  119,8

                  ZZ

                  119,8

                  0805 20 10

                  PE

                  72,2

                  ZA

                  144,9

                  ZZ

                  108,6

                  0805 20 30, 0805 20 50, 0805 20 70, 0805 20 90

                  AR

                  96,7

                  HR

                  53,4

                  PE

                  42,6

                  TR

                  75,2

                  UY

                  101,2

                  ZA

                  194,3

                  ZZ

                  93,9

                  0805 50 10

                  AR

                  60,7

                  TR

                  86,6

                  ZA

                  117,2

                  ZZ

                  88,2

                  0806 10 10

                  BR

                  269,3

                  PE

                  317,5

                  TR

                  165,4

                  US

                  362,2

                  ZZ

                  278,6

                  0808 10 80

                  CL

                  150,4

                  CN

                  87,5

                  MK

                  32,3

                  NZ

                  152,1

                  ZA

                  122,2

                  ZZ

                  108,9

                  0808 30 90

                  CN

                  54,3

                  TR

                  122,1

                  ZZ

                  88,2

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Tanács 1117/2012/EU végrehajtási rendelete ( 2012. november 29. ) a szíriai helyzetre tekintettel korlátozó intézkedések meghozataláról szóló 36/2012/EU rendelet 32. cikke (1) bekezdésének végrehajtásáról

text:
               30.11.2012

               HU

               Az Európai Unió Hivatalos Lapja

               L 330/9

         A TANÁCS 1117/2012/EU VÉGREHAJTÁSI RENDELETE
   (2012. november 29.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet 32. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szíriai helyzetre tekintettel korlátozó intézkedések meghozataláról szóló 36/2012/EU tanácsi rendeletre (1) és különösen annak 32. cikke (1) bekezdésére,
   mivel:

               (1)

               A Tanács 2012. január 18-án elfogadta a 36/2012/EU rendeletet.

               (2)

               A Szíriával szembeni korlátozó intézkedésekről szóló, 2012. november 29-i 2012/739/KKBP tanácsi határozattal (2) összhangban a 36/2012/EU rendelet II. mellékletében foglalt, korlátozó intézkedések hatálya alá tartozó személyek, szervezetek és szervek jegyzékét ennek megfelelően naprakésszé kell tenni,

         ELFOGADTA EZT A RENDELETET:
   1. cikk
   A 36/2012/EU rendelet II. melléklete az e rendelet mellékletében meghatározottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 29-én.

            a Tanács részéről

            az elnök

         N. SYLIKIOTIS

      (1)  HL L 16., 2012.1.19., 1. o.

      (2)  Lásd e Hivatalos Lap 21. oldalát.

      MELLÉKLET

                  I.

                  A természetes és jogi személyeknek, szervezeteknek és szerveknek a 36/2012/EU rendelet II. mellékletében foglalt jegyzékében szereplő személyekre vonatkozó bejegyzések helyébe az alábbi bejegyzések lépnek:
                  A.   Személyek

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              1.

                              Fares Chehabi (más néven: Fares Shihabi, Fares Chihabi)

                              Ahmad Chehabi fia.
                              Születési idő: 1972. május 7.

                              Az Aleppói Kereskedelmi és Iparkamara elnöke. A Cham Holding alelnöke. Gazdasági támogatást nyújt a szíriai rezsimnek.

                              2011.9.2.

                              2.

                              Nasser Al-Ali (más néven: Nasr al-Ali dandártábornok)

                              A deraa-i regionális ág vezetője (politikai biztonsági igazgatóság)

                              A politikai biztonsági igazgatóság deraa-i regionális ágának vezetőjeként felelős a fogvatartottak fogvatartásáért és kínzásáért. 2012. áprilisa óta a politikai biztonsági igazgatóság deraa-i regionális ág vezetője (a homszi ág korábbi vezetője)

                              2012.1.23.

                              3.

                              Sulieman Maarouf (más néven: Suleiman Maarouf, Sulayman Mahmud Ma’ruf, Sleiman Maarouf, Mahmoud Soleiman Maarouf, Sulaiman Maarouf)

                              Útlevél: egyesült királysági útlevéllel rendelkezik.

                              El-Aszad elnök családjához közel álló üzletember. Részesedéssel rendelkezik a jegyzékben szereplő Dounya TV nevű televízió-állomásban Közel áll a jegyzékben szereplő Muhammad Nasif Khayrbikhoz. Támogatja a szíriai rezsimet.

                              2012.10.16.

                              4.

                              Razan Othman

                              Rami Makhlouf felesége, Walif Othman lánya.
                              Születési idő: 1977. január 31.
                              Születési helye: Latakia kormányzóság
                              Szig. sz.: 06090034007

                              Szoros személyes és pénzügyi kapcsolatban áll a jegyzékben szereplő Rami Makhlouffal, Bashar Al-Assad elnök unokatestvérével, aki a rezsim legfőbb pénzügyi támogatója. Így kapcsolatban áll a szíriai rezsimmel, és hasznot húz abból.

                              2012.10.16.

                        B.   Szervezetek

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              1.

                              Centre d’études et de recherches syrien (CERS) (más néven: Centre d’Etude et de Recherche Scientifique (CERS), Scientific Studies and Research Center (SSRC), Centre de Recherche de Kaboun)

                              Barzeh Street, PO Box 4470, Damas

                              Támogatást nyújt a szíriai hadseregnek a tüntetések figyelemmel követését és elfojtását közvetlenül szolgáló eszközök beszerzéséhez.

                              2011.12.1.

                              2.

                              Megatrade

                              Címe: Aleppo Street, P.O. Box 5966, Damaszkusz, Szíria
                              Fax 963114471081

                              A jegyzékbe vett Scientific Studies and Research Institute (SSRC) megbízottjaként jár el. A kettős felhasználású termékek kereskedelmében érdekelt, amely a szíriai rezsim elleni uniós szankciók értelmében tiltott.

                              2012.10.16.

                              3.

                              Expert Partners

                              Címe: Rukn Addin, Saladin Street, Building 5, PO Box: 7006, Damaszkusz, Szíria

                              A jegyzékbe vett Scientific Studies and Research Institute (SSRC) megbízottjaként jár el. A kettős felhasználású termékek kereskedelmében érdekelt, amely a szíriai rezsim elleni uniós szankciók értelmében tiltott.

                              2012.10.16.

                  II.

                  A természetes és jogi személyeknek, szervezeteknek és szerveknek a 36/2012/EU rendelet II. mellékletében foglalt jegyzékéből törölni kell az alább felsorolt személyt:
                  Nasr al-Ali dandártábornok


title: A Bizottság (EU) 2016/112 végrehajtási rendelete (2016. január 27.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
               29.1.2016

               HU

               Az Európai Unió Hivatalos Lapja

               L 23/14

         A BIZOTTSÁG (EU) 2016/112 VÉGREHAJTÁSI RENDELETE
   (2016. január 27.)
   az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikke b) pontjára,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (2) és különösen annak 5. cikke (6) bekezdésének a) pontjára,
   mivel:

               (1)

               Az 1484/95/EK bizottsági rendelet (3) meghatározta a baromfihús- és a tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

               (2)

               A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy az irányadó árakat bizonyos termékek behozatalának vonatkozásában a származási hely szerinti árkülönbségek figyelembevételével módosítani kell.

               (3)

               Az 1484/95/EK rendeletet ezért ennek megfelelően módosítani kell.

               (4)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 1484/95/EK rendelet I. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 27-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 150., 2014.5.20., 1. o.

      (3)  A Bizottság 1995. június 28-i 1484/95/EK rendelete a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

      MELLÉKLET

            „I. MELLÉKLET

                        KN-kód

                        Árumegnevezés

                        Irányadó ár
                        (EUR/100 kg)

                        A 3. cikkben említett biztosíték
                        (EUR/100 kg)

                        Származási hely (1)

                        0207 12 10

                        Tisztított és bontott, 70 %-os csirke, fagyasztva

                        137,2

                        0

                        AR

                        0207 12 90

                        Tisztított és bontott, 65 %-os csirke, fagyasztva

                        155,1
                        164,0

                        0
                        0

                        AR
                        BR

                        0207 14 10

                        A Gallus domesticus fajhoz tartozó szárnyasok darabolva, csont nélkül, fagyasztva

                        310,0
                        202,7
                        303,3
                        244,7

                        0
                        29
                        0
                        17

                        AR
                        BR
                        CL
                        TH

                        0207 27 10

                        Pulykadarabok, csont nélkül, fagyasztva

                        372,9
                        253,9

                        0
                        13

                        BR
                        CL

                        0408 91 80

                        Tojás, héj nélkül, szárítva

                        568,6

                        0

                        AR

                        1602 32 11

                        A Gallus domesticus fajhoz tartozó szárnyasokból készült termékek főzés nélkül

                        236,6

                        15

                        BR

         (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint. A »ZZ« kód jelentése: »egyéb származási hely«.”


title: A Bizottság 738/2014/EU végrehajtási rendelete ( 2014. július 3. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Limone di Rocca Imperiale (OFJ)]

text:
               8.7.2014

               HU

               Az Európai Unió Hivatalos Lapja

               L 199/1

         A BIZOTTSÁG 738/2014/EU VÉGREHAJTÁSI RENDELETE
   (2014. július 3.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Limone di Rocca Imperiale (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 149/2012/EU bizottsági végrehajtási rendelet (2) alapján bejegyzett „Limone di Rocca Imperiale” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 3-án.

            a Bizottság részéről,

            az elnök nevében,

         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 48., 2012.2.21., 11. o.

      (3)  HL C 42., 2014.2.13., 16. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek

         1.6. osztály: Gyümölcs, zöldségfélék és gabonafélék, frissen vagy feldolgozva

      OLASZORSZÁG
      Limone di Rocca Imperiale (OFJ)


title: A Bizottság 790/2011/EU végrehajtási rendelete ( 2011. augusztus 5. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               6.8.2011

               HU

               Az Európai Unió Hivatalos Lapja

               L 203/30

         A BIZOTTSÁG 790/2011/EU VÉGREHAJTÁSI RENDELETE
   (2011. augusztus 5.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. augusztus 6-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 5-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0707 00 05

                  TR

                  105,8

                  ZZ

                  105,8

                  0709 90 70

                  TR

                  116,3

                  ZZ

                  116,3

                  0805 50 10

                  AR

                  63,8

                  CL

                  76,3

                  TR

                  57,0

                  UY

                  92,0

                  ZA

                  84,4

                  ZZ

                  74,7

                  0806 10 10

                  EG

                  152,5

                  MA

                  187,2

                  TR

                  164,1

                  ZA

                  98,7

                  ZZ

                  150,6

                  0808 10 80

                  AR

                  95,7

                  BR

                  74,7

                  CL

                  105,4

                  CN

                  56,0

                  NZ

                  102,4

                  US

                  100,4

                  ZA

                  89,2

                  ZZ

                  89,1

                  0808 20 50

                  AR

                  83,3

                  CL

                  81,6

                  CN

                  31,1

                  NZ

                  108,0

                  ZA

                  103,2

                  ZZ

                  81,4

                  0809 20 95

                  CA

                  870,0

                  TR

                  315,2

                  US

                  510,8

                  ZZ

                  565,3

                  0809 30

                  TR

                  126,6

                  ZZ

                  126,6

                  0809 40 05

                  BA

                  50,1

                  IL

                  149,1

                  XS

                  57,7

                  ZZ

                  85,6

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2016/1095 végrehajtási rendelete (2016. július 6.) a cink-acetát-dihidrát, a vízmentes cink-klorid, a cink-oxid, a cink-szulfát-heptahidrát, a cink-szulfát-monohidrát, az aminosavak cink-kelátjának hidrátja, a fehérjehidrolizátumok cink-kelátja, a glicin-hidrát cink-kelátja (szilárd) és a glicin-hidrát cink-kelátja (folyékony) valamennyi állatfaj takarmány-adalékanyagaként történő engedélyezéséről, valamint az 1334/2003/EK, a 479/2006/EK, a 335/2010/EU rendelet és a 991/2012/EU és a 636/2013/EU végrehajtási rendelet módosításáról (EGT-vonatkozású szöveg)

text:
               7.7.2016

               HU

               Az Európai Unió Hivatalos Lapja

               L 182/7

         A BIZOTTSÁG (EU) 2016/1095 VÉGREHAJTÁSI RENDELETE
   (2016. július 6.)
   a cink-acetát-dihidrát, a vízmentes cink-klorid, a cink-oxid, a cink-szulfát-heptahidrát, a cink-szulfát-monohidrát, az aminosavak cink-kelátjának hidrátja, a fehérjehidrolizátumok cink-kelátja, a glicin-hidrát cink-kelátja (szilárd) és a glicin-hidrát cink-kelátja (folyékony) valamennyi állatfaj takarmány-adalékanyagaként történő engedélyezéséről, valamint az 1334/2003/EK, a 479/2006/EK, a 335/2010/EU rendelet és a 991/2012/EU és a 636/2013/EU végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, az engedély megadásának feltételeiről és az engedélyezési eljárásokról. Az említett rendelet 10. cikke előírja a 70/524/EGK tanácsi irányelv (2) alapján engedélyezett adalékanyagok újraértékelését.

               (2)

               A cink-acetát-dihidrát, a cink-oxid, a cink-szulfát-heptahidrát, a cink-szulfát-monohidrát, az aminosavak cink-kelátjának hidrátja és a glicin-hidrát cink-kelátja cinkvegyületeket az 1334/2003/EK (3) és a 479/2006/EK bizottsági rendelet (4) engedélyezte határozatlan időre a 70/524/EGK irányelv alapján. E termékeket ezt követően – az 1831/2003/EK rendelet 10. cikke (1) bekezdésének megfelelően – mint meglévő termékeket felvették a takarmány-adalékanyagok nyilvántartásába.

               (3)

               Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be a cink-acetát-dihidrát, a cink-oxid, a cink-szulfát-heptahidrát, a cink-szulfát-monohidrát, az aminosavak cink-kelátjának hidrátja és a glicin-hidrát cink-kelátja valamennyi állatfaj takarmány-adalékanyagaként történő újraértékelésére. Továbbá az említett rendelet 7. cikkének megfelelően kérelmet nyújtottak be a vízmentes cink-klorid valamennyi állatfaj takarmány-adalékanyagaként történő engedélyezésére. A kérelmezők az adalékanyagoknak a „tápértékkel rendelkező adalékanyagok” adalékanyag-kategóriába való besorolását kérték. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               Az Európai Élelmiszerbiztonsági Hatóság (a továbbiakban: Hatóság) 2012. február 1-jei (5), 2012. március 8-i (6), 2012. május 23-i (7), 2012. november 15-i (8), 2013. szeptember 12-i (9) és 2015. március 12-i (10) véleményében megállapította, hogy – a javasolt felhasználási feltételek mellett – a cink-acetát-dihidrát, a vízmentes cink-klorid, a cink-oxid, a cink-szulfát-heptahidrát, a cink-szulfát-monohidrát, az aminosavak cink-kelátjának hidrátja és a glicin-hidrát cink-kelátja nincs káros hatással sem az állatok és az emberek egészségére, sem a környezetre, továbbá hogy a megfelelő védintézkedések mellett nem merülhetnek fel a felhasználókat érintő biztonsági problémák.

               (5)

               A környezeti hatások, különösen a cink felszíni vizekbe jutása és elszivárgása tekintetében a Hatóság 2014. április 8-i véleményében (11) javasolta a cink maximális mennyiségének jelentős csökkentését számos célfaj teljes értékű takarmányában. A Hatóság által javasolt cinktartalom-csökkentést azonban fokozatosan kell bevezetni, hogy az állatok élettani igényeinek különleges életszakaszokban is eleget lehessen tenni, valamint hogy a csökkentés ne legyen negatív hatással az állatok egészségére. A további csökkentések elérését szem előtt tartva a takarmányipari vállalkozókat és a kutatóintézeteket arra kell ösztönözni, hogy új tudományos adatokat gyűjtsenek a különböző állatfajok élettani igényeiről.

               (6)

               A Hatóság megállapította továbbá, hogy a cink-acetát-dihidrát, a vízmentes cink-klorid, a cink-oxid, a cink-szulfát-heptahidrát, a cink-szulfát-monohidrát, az aminosavak cink-kelátjának hidrátja és a glicin-hidrát cink-kelátja hatékony cinkforrásnak tekinthető. Az aminosavak cink-kelátjának kémiai jellemzőit figyelembe véve a Hatóság javasolja annak a következő két csoportra bontását: az aminosavak cink-kelátjának hidrátja és a fehérjehidrolizátumok cink-kelátja. A glicin-hidrát cink-kelátja továbbá két különböző formában került értékelésre, szilárd és folyékony halmazállapotban. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban lévő takarmány-adalékanyagokra alkalmazott analitikai módszerről szóló jelentést.

               (7)

               A cink-acetát-dihidrát, a vízmentes cink-klorid, a cink-oxid, a cink-szulfát-heptahidrát, a cink-szulfát-monohidrát, az aminosavak cink-kelátjának hidrátja, a fehérjehidrolizátumok cink-kelátja, a glicin-hidrát cink-kelátja (szilárd) és a glicin-hidrát cink-kelátja (folyadék) értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyagok felhasználását az e rendelet mellékletében meghatározottak szerint engedélyezni kell.

               (8)

               A cink-acetát-dihidrát, a cink-oxid, a cink-szulfát-heptahidrát, a cink-szulfát-monohidrát, az aminosavak cink-kelátjának hidrátja és a glicin-hidrát cink-kelátja cinkvegyületek e rendelet általi engedélyezése következtében az ezekre az anyagokra vonatkozó bejegyzések a 479/2006/EK és az 1334/2003/EK rendeletben elavultak, ezért azokat indokolt elhagyni.

               (9)

               A 335/2010/EU bizottsági rendelet (12), valamint a 991/2012/EU (13) és a 636/2013/EU bizottsági végrehajtási rendelet (14) számos cinkvegyületet tápértékkel rendelkező adalékanyagként engedélyezett. A Hatóság 2014 április 8-i következtetéseinek figyelembevétele érdekében, amelyek egyben az összetett takarmányban felhasznált, e rendelet által engedélyezett adalékanyagok összes cinktartalmára vonatkozó rendelkezések tudományos alapját is képezik, és amelyek elsősorban a takarmány cinkkel történő kiegészítésének környezeti hatására vonatkoznak, célszerű a 335/2010/EU rendeletben, valamint a 991/2012/EU és a 636/2013/EU végrehajtási rendeletben előírt maximális cinktartalmat az e rendeletben foglalt, az összetett takarmányok cinktartalmára vonatkozó rendelkezésekhez igazítani. A 335/2010/EU bizottsági rendeletet, valamint a 991/2012/EU és a 636/2013/EU végrehajtási rendeletet ezért ennek megfelelően módosítani kell.

               (10)

               Mivel biztonsági okok nem indokolják a cink-acetát-dihidrát, cink-oxid, cink-szulfát-heptahidrát, cink-szulfát-monohidrát, aminosavak cink-kelátjának hidrátja és glicin-hidrát cink-kelátja, valamint a 335/2010/EU rendelet, a 991/2012/EU és a 636/2013/EU végrehajtási rendelet által engedélyezett cinkvegyületek engedélyezési feltételeit érintő módosítások azonnali alkalmazását, helyénvaló átmeneti időszakot biztosítani az érdekelt felek számára arra, hogy felkészülhessenek az engedélyezésből adódó új követelmények teljesítésére.

               (11)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Engedélyezés
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó anyagok takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   Az 1334/2003/EK rendelet módosítása
   Az 1334/2003/EK rendelet mellékletében az „E6 Cink-Zn” bejegyzésből a következő adalékanyagokat: „Cink-acetát-dihidrát”, „Cink-oxid”, „Cink-szulfát-heptahidrát”, „Cink-szulfát-monohidrát”, „Aminosavak cink-kelátja, hidrát” kémiai képletükkel, leírásukkal el kell hagyni.
   3. cikk
   A 479/2006/EK rendelet módosítása
   A 479/2006/EK rendelet mellékletében az „E6” bejegyzésből a „Glicin-hidrát cink-kelátja” adalékanyagot el kell hagyni.
   4. cikk
   A 335/2010/EU rendelet módosítása
   A 335/2010/EU rendelet mellékletében a „3b6.10” bejegyzés nyolcadik oszlopa helyébe a következő lép:

      „Kutya, macska: 200 (összesen)
      Lazacalakúak és borjúknál alkalmazott tejpótló: 180 (összesen)
      Malacok, kocák, nyulak, valamint a lazacalakúakat kivéve az összes halfaj: 150 (összesen)
      Egyéb fajok és kategóriák: 120 (összesen)”.

   5. cikk
   A 991/2012/EU végrehajtási rendelet módosítása
   A 991/2012/EU végrehajtási rendelet mellékletében a „3b609” bejegyzés nyolcadik oszlopa helyébe a következő lép:

      „Kutya, macska: 200 (összesen)
      Lazacalakúak és borjúknál alkalmazott tejpótló: 180 (összesen)
      Malacok, kocák, nyulak, valamint a lazacalakúakat kivéve az összes halfaj: 150 (összesen)
      Egyéb fajok és kategóriák: 120 (összesen)”.

   6. cikk
   A 636/2013/EU végrehajtási rendelet módosítása
   A 636/2013/EU bizottsági végrehajtási rendelet mellékletében a „3b611” bejegyzés nyolcadik oszlopa helyébe a következő lép:

      „Kutya, macska: 200 (összesen)
      Lazacalakúak és borjúknál alkalmazott tejpótló: 180 (összesen)
      Malacok, kocák, nyulak, valamint a lazacalakúakat kivéve az összes halfaj: 150 (összesen)
      Egyéb fajok és kategóriák: 120 (összesen)”.

   7. cikk
   Átmeneti intézkedések
   (1)   A cink-acetát-dihidrát, cink-oxid, cink-szulfát-heptahidrát, cink-szulfát-monohidrát, aminosavak cink-kelátjának hidrátja és glicin-hidrát cink-kelátja, valamint a 335/2010/EU rendelet, a 991/2012/EU és a 636/2013/EU végrehajtási rendelet által engedélyezett cinkvegyületek és az ezeket tartalmazó előkeverékek, amelyeket 2017. január 27. előtt állítottak elő és címkéztek fel a 2016. július 27. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók.
   (2)   Az (1) bekezdésben szereplő anyagokat tartalmazó takarmány-alapanyagok és takarmánykeverékek, amelyeket 2017. július 27. előtt állítottak elő és címkéztek fel a 2016. július 27. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben e termékek célfajai élelmiszer-termelő állatok.
   (3)   Az (1) bekezdésben szereplő anyagokat tartalmazó takarmány-alapanyagok és takarmánykeverékek, amelyeket 2018. július 27. előtt állítottak elő és címkéztek fel a 2016. július 27. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben e termékek célfajai nem élelmiszer-termelő állatok.
   8. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 6-án.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  A Tanács 1970. november 23-i 70/524/EGK irányelve a takarmány-adalékanyagokról (HL L 270., 1970.12.14., 1. o.).

      (3)  A Bizottság 2003. július 25-i 1334/2003/EK rendelete a nyomelemek csoportjába tartozó számos takarmány-adalékanyag engedélyezési feltételeinek módosításáról (HL L 187., 2003.7.26., 11. o.)

      (4)  A Bizottság 2006. március 23-i 479/2006/EK rendelete a nyomelemek összetevői csoportba tartozó egyes adalékanyagok engedélyezéséről (HL L 86., 2006.3.24. 4. o.).

      (5)  EFSA Journal 2012;10(2):2572.

      (6)  EFSA Journal 2012;10(3):2621.

      (7)  EFSA Journal 2012;10(6):2734.

      (8)  EFSA Journal 2012;10(11):2970.

      (9)  EFSA Journal 2013;11(10):3369.

      (10)  EFSA Journal 2015;13(4):4058.

      (11)  EFSA Journal 2014;12(5):3668.

      (12)  A Bizottság 2010. április 22-i 335/2010/EU rendelete a metionin-hidroxi-analóg cinkkelátjának valamennyi állatfaj takarmány-adalékanyagaként történő engedélyezéséről (HL L 102., 2010.4.23., 22. o.).

      (13)  A Bizottság 2012. október 25-i 991/2012/EU végrehajtási rendelete a cink-klorid-hidroxid-monohidrát valamennyi állatfaj takarmány-adalékanyagaként történő engedélyezéséről (HL L 297., 2012.10.26., 18. o.).

      (14)  A Bizottság 2013. július 1-i 636/2013/EU végrehajtási rendelete metionin cinkkelátjának (1:2) valamennyi állatfaj takarmányának adalékanyagaként való engedélyezéséről (HL L 183., 2013.7.2., 3. o.).

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Legkisebb tartalom

                  Legnagyobb tartalom

                  További rendelkezések

                  Az engedély lejárta

                  Az elem (Zn) tartalma (mg/kg) a 12 %-os nedvességtartalmú teljes értékű takarmányban

                     Kategória: tápértékkel rendelkező adalékanyagok. Funkcionális csoport: nyomelemek vegyületei

                  3b601

                  —

                  Cink-acetát-dihidrát

                     Az adalékanyag összetétele

                  Cink-acetát-dihidrát, por formájában, legalább 29,6 %-os cinktartalommal.

                     A hatóanyag jellemzése:

                  Kémiai képlet: Zn(CH3COO)2 · 2H2O
                  CAS-szám: 5970-45-6

                     Analitikai módszerek
                      (1)

                  A takarmány-adalékanyag teljes cink-acetát-dihidrát-tartalmának mennyiségi meghatározása:

                              —

                              titrálás nátrium-edetáttal (Európai Gyógyszerkönyv Monográfia 1482).

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK bizottsági rendelet (2) – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

                  3b602

                  —

                  Vízmentes cink-klorid

                     Az adalékanyag összetétele

                  Vízmentes cink-klorid, por formájában, legalább 46,1 %-os cinktartalommal

                     A hatóanyag jellemzése

                  Kémiai képlet: ZnCl2

                  CAS-szám: 7646-85-7

                     Analitikai módszerek
                      (1)

                  A takarmány-adalékanyag teljes vízmentes cink-klorid-tartalmának mennyiségi meghatározása:

                              —

                              titrálás nátrium-edetáttal (Európai Gyógyszerkönyv Monográfia 0110).

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően,

                              —

                              ICP-AES CEN módszer (EN ISO 11885); előkeverékek esetében nem alkalmazható.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK rendelet – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag folyékony előkeverék formájában keverendő bele a takarmányba.

                              2.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

                  3b603

                  —

                  Cink-oxid

                     Az adalékanyag összetétele

                  Cink-oxid, por formájában, legalább 72 %-os cinktartalommal

                     A hatóanyag jellemzése

                  Kémiai képlet: ZnO
                  CAS-szám: 1314-13-2

                     Analitikai módszerek
                      (1)

                  A takarmány-adalékanyag teljes cink-oxid-tartalmának mennyiségi meghatározása:

                              —

                              titrálás nátrium-edetáttal (Európai Gyógyszerkönyv Monográfia 0252).

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK rendelet – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

                  3b604

                  —

                  Cink-szulfát heptahidrát

                     Az adalékanyag összetétele

                  Cink-szulfát-heptahidrát, por formájában, legalább 22 %-os cinktartalommal

                     A hatóanyag jellemzése

                  Kémiai képlet: ZnSO4 · 7H2O
                  CAS-szám: 7446-20-0

                     Analitikai módszerek
                      (1)

                  A takarmány-adalékanyag teljes cink-szulfát heptahidrát-tartalmának mennyiségi meghatározására:

                              —

                              titrálás nátrium-edetáttal (Európai Gyógyszerkönyv Monográfia 0111).

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK rendelet – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

                  3b605

                  —

                  Cink-szulfát, monohidrát

                     Az adalékanyag összetétele

                  Cink-szulfát-monohidrát, por formájában, legalább 34 %-os cinktartalommal

                     A hatóanyag jellemzése

                  Kémiai képlet: ZnSO4 · H2O
                  CAS-szám: 7446-19-7

                     Analitikai módszerek
                      (1)

                  A takarmány-adalékanyag teljes cink-szulfát-monohidrát-tartalmának mennyiségi meghatározása:

                              —

                              titrálás nátrium-edetáttal (Európai Gyógyszerkönyv Monográfia 2159).

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK rendelet – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

                  3b606

                  —

                  Aminosavak cink-kelátja, hidrát

                     Az adalékanyag összetétele

                  Cink-aminosav komplex, amelyben a cink és a szójafehérjéből származó aminosav koordinált kovalens kötéssel kelátot képez, por formájában, legalább 10 %-os cinktartalommal.

                     A hatóanyag jellemzése

                  Kémiai képlet: Zn(x)1–3 · nH2O, x = szójafehérje-hidrolizátumból származó bármely aminosav anionja.
                  Az 1 500  Da-t meghaladó súlyú molekulák legfeljebb 10 %-a.

                     Analitikai módszerek
                      (1)

                  A takarmány-adalékanyag aminosav-tartalmának mennyiségi meghatározása:

                              —

                              ioncserés kromatográfiás módszer, oszlopról való eluálódás utáni származékképzéssel UV- vagy fluorometriai detektálással: A 152/2009/EK rendelet III. mellékletének F. pontja.

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK rendelet – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              Az aminosavak cink-kelátjának forgalmazása és készítmények adalékanyagaként való felhasználása megengedett.

                              3.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

                  3b612

                  —

                  Fehérjehidrolizátumok cink-kelátja

                     Az adalékanyag összetétele

                  Fehérjehidrolizátumok cink-kelátja, por formájában, legalább 10 %-os cinktartalommal.
                  Legalább 85 % keláttá alakult cinkkel.

                     A hatóanyag jellemzése

                  Kémiai képlet: Zn(x)1–3 · nH2O, x = szójafehérje-hidrolizátumból származó bármely aminosavat tartalmazó fehérjehidrolizátum anionja.

                     Analitikai módszerek
                      (1)

                  A takarmány-adalékanyagban található fehérjehidrolizátum-tartalom mennyiségi meghatározása:

                              —

                              ioncserés kromatográfiás módszer, oszlopról való eluálódás utáni származékképzéssel UV- vagy fluorometriai detektálással: A 152/2009/EK rendelet III. mellékletének F. pontja.

                        A takarmány-adalékanyagban található cinktartalom meghatározására:

                              —

                              Fourier-transzformációs infravörös (FTIR) spektroszkópiát követő többváltozós regressziós módszer.

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN/TS 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK rendelet – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              Az fehérjehidrolizátumok cink-kelátjának forgalmazása és készítmények adalékanyagaként való felhasználása megengedett.

                              3.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

                  3b607

                  —

                  Glicin-hidrát cinkkelátja (szilárd)

                     Az adalékanyag összetétele

                  Glicin-hidrát cink-kelátja, por formájában, legalább 15 %-os cinktartalommal.
                  Nedvességtartalom: legfeljebb 10 %.

                     A hatóanyag jellemzése

                  Kémiai képlet: Zn(x)1-3 · nH2O, x = a glicin anionja.

                     Analitikai módszerek
                      (1)

                  A takarmány-adalékanyagban található glicintartalom mennyiségi meghatározása:

                              —

                              ioncserés kromatográfiás módszer, oszlopról való eluálódás utáni származékképzéssel UV- vagy fluorometriai detektálással: A 152/2009/EK rendelet III. mellékletének F. pontja.

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK rendelet – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

                  3b608

                  —

                  Glicin-hidrát cinkkelátja (folyékony)

                     Az adalékanyag összetétele

                  Folyékony glicin cink-kelátja, hidrát, legalább 7 %-os cinktartalommal.

                     A hatóanyag jellemzése

                  Kémiai képlet: Zn(x)1-3 · nH2O, x = a glicin anionja.

                     Analitikai módszerek
                      (1)

                  A takarmány-adalékanyagban található glicintartalom mennyiségi meghatározása:

                              —

                              ioncserés kromatográfiás módszer, oszlopról való eluálódás utáni származékképzéssel UV- vagy fluorometriai detektálással: A 152/2009/EK rendelet III. mellékletének F. pontja.

                        A takarmány-adalékanyag és az előkeverékek teljes cinktartalmának mennyiségi meghatározása:

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                        A takarmány-alapanyagok és a takarmánykeverék teljes cinktartalmának mennyiségi meghatározása:

                              —

                              152/2009/EK rendelet – atomabszorpciós spektrometria (AAS), vagy

                              —

                              EN 15510: Induktív csatolású plazma – atomemissziós spektrometria (ICP-AES), vagy

                              —

                              EN 15621: Induktív csatolású plazma – atomemissziós spektrometria (ICP-AES) nyomás alatt végzett roncsolást követően.

                  Minden állatfaj

                  —

                  —

                  Kutya, macska: 200 (összesen)
                  Lazacalakúak és borjúknál alkalmazott tejpótló: 180 (összesen)
                  Malacok, kocák, nyulak, valamint a lazacalakúakat kivéve az összes halféle: 150 (összesen)
                  Egyéb fajok és kategóriák: 120 (összesen)

                              1.

                              Az adalékanyag előkeverék formájában keverendő bele a takarmányba.

                              2.

                              A glicin (folyékony) cink-kelátjának forgalmazása és készítmények adalékanyagaként való felhasználása megengedett.

                              3.

                              Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.

                  2026. július 27.

         (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports

         (2)  A Bizottság 2009. január 27-i 152/2009/EK rendelete a takarmányok hatósági ellenőrzése során alkalmazott mintavételi és vizsgálati módszerek megállapításáról (HL L 54., 2009.2.26., 1. o.).